হাত্তিনের যুদ্ধ
২০,০০০ সৈনিক নিয়ে মাঠে নামার কারণে ক্রুসেডারদের দুর্গ ও আবাসথলগুলো অরক্ষিত হয়ে পড়ে। হাত্তিনে বড় ধরনের পরাজয় সালাদিনের বিপক্ষে লড়াইয়ের জন্য স্বল্পসংখ্যক রিজার্ভ সৈনিকের উপস্থিতি প্রমাণ করে। এই পরাজয়ের ফলাফল হিসেবে সালাদিনের সেনারা ক্রুসেডারদের এলাকা দখলে নিয়ে নেয়। মধ্য সেপ্টেম্বর নাগাদ সালাদিন এক্রে, নাবলুস, জাফা, টোরন, সিডন, বৈরুত ও আসকেলন দখল করে নেন। সৌভাগ্যবশত কনরাড অব মন্টফেরাটের আগমনের কারণে টায়ার রক্ষা পায়। রাণী সিবিলা, পেট্রিয়ার্ক হেরাক্লিয়াস ও বেলিয়ান জেরুজালেম প্রতিরক্ষা করতে থাকেন। ২ অক্টোবর বেলিয়ান সালাদিনের সাথে আত্মসমর্পণের ব্যাপারে আলোচনা করেছিলেন (দেখুন জেরুজালেম অবরোধ (১১৮৭))।
হাত্তিনের যুদ্ধ
৪ জুলাইয়ের সকালে ক্রুসেডাররা তাদেরকে সমস্যায় ফেলার জন্য সালাদিনের বাহিনীর সৃষ্ট আগুনের ধোয়ার কারণে কিছু দেখতে পারছিল না। এর মাধ্যমে মুসলিম সেনাবাহিনীর একাংশের কমান্ডার প্রতিপক্ষের উপর ৪০০ তীর ছুড়ে মারেন। গেরার্ড ও রেইনল্ড গাইকে যুদ্ধের জন্য সেনাবিন্যাস ও হামলার পরামর্শ দেন। গাইয়ের ভাই আমালরিক এই কাজ সম্পন্ন করেন। রেইমন্ড প্রথম ডিভিশনের নেতৃত্ব দেন। তার সাথে এন্টিওকের তৃতীয় বোহেমন্ডের পুত্র রেইমন্ড অব এন্টিওক ছিলেন। অন্যদিকে বেলিয়ান ও এডেসার তৃতীয় জোসেলিন পশ্চাতভাগ বিন্যাস করেন। এই প্রস্তুতি সম্পন্ন হওয়ার সময় রেইমন্ডের পাঁচজন নাইট সালাদিনের কাছে ক্রুসেডার শিবিরের দুর্বল অবস্থার কথা ফাঁস করে দেয়।